Document ID: 32002R1305

Κανονισμός (ΕΚ) αριθ. 1305/2002 της Επιτροπής
της 18ης Ιουλίου 2002
για με την τροποποίηση του κανονισμού (ΕΚ) αριθ. 1115/2002 για καθορισμό ορίων εντός των οποίων δύνανται να γίνουν αποδεκτές οι αιτήσεις που υποβλήθηκαν τον Ιούνιο του 2002 για πιστοποιητικά εισαγωγής για ορισμένα προϊόντα του τομέα του χοιρείου κρέατος βάσει του καθεστώτος που προβλέπεται από τον κανονισμό (ΕΚ) αριθ. 774/94 του Συμβουλίου για το άνοιγμα και τον τρόπο διαχείρισης ορισμένων κοινοτικών δασμολογικών ποσοστώσεων για το χοίρειο κρέας και για ορισμένα άλλα γεωργικά προϊόντα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1432/94 της Επιτροπής, της 22ας Ιουνίου 1994, για τον καθορισμό των λεπτομερειών εφαρμογής στον τομέα του χοιρείου κρέατος του καθεστώτος εισαγωγής που προβλέπεται από τον κανονισμό (ΕΚ) αριθ. 774/94 του Συμβουλίου για το άνοιγμα και τον τρόπο διαχείρισης ορισμένων κοινοτικών δασμολογικών ποσοστώσεων για το χοίρειο κρέας και για ορισμένα άλλα γεωργικά προϊόντα(1), όπως τροποποιήθηκε τελευταία από τον κανονισμό (ΕΚ) αριθ. 1006/2001(2), και ιδίως το άρθρο 4 παράγραφος 4,
Εκτιμώντας τα ακόλουθα:
(1) Το ποσοστό αποδοχής των αιτήσεων πιστοποιητικών εισαγωγής για την περίοδο από την 1η Ιουλίου μέχρι τις 30 Σεπτεμβρίου 2002, καθώς και οι διαθέσιμες ποσότητες για την περίοδο από την 1η Οκτωβρίου μέχρι τις 31 Δεκεμβρίου 2002 που προβλέπονται στο παράρτημα του κανονισμού (ΕΚ) αριθ. 1115/2002 της Επιτροπής(3) είναι ανακριβείς λόγω ενός λανθασμένου στοιχείου που διαβιβάστηκε από ένα κράτος μέλος. Κρίνεται αναγκαίο να τροποποιηθεί το άρθρο 1 και το παράρτημα του εν λόγω κανονισμού.
(2) Οι αιτήσεις πιστοποιητικών εισαγωγής που έχουν υποβληθεί για το τρίτο τρίμηνο του 2002 αφορούν ποσότητες κατώτερες από εκείνες που είναι διαθέσιμες και συνεπώς μπορούν να γίνουν πλήρως αποδεκτές.
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1115/2002 τροποποιείται ως εξής:
1. Το άρθρο 1 αντικαθίσταται από το ακόλουθο κείμενο: "Άρθρο 1
1. Δίδεται συνέχεια, εντός του ορίου που αναφέρεται στο παράρτημα I, στις αιτήσεις πιστοποιητικών εισαγωγής που υποβλήθηκαν για την περίοδο από την 1η Ιουλίου μέχρι τις 30 Σεπτεμβρίου 2002 δυνάμει του κανονισμού (ΕΚ) αριθ. 1432/94.
2. Για την περίοδο από την 1η Οκτωβρίου μέχρι τις 31 Δεκεμβρίου 2002, οι αιτήσεις πιστοποιητικών εισαγωγής μπορούν να υποβληθούν για τη συνολική ποσότητα που αναφέρεται στο παράρτημα II, σύμφωνα με τις διατάξεις του κανονισμού (ΕΚ) αριθ. 1432/94.
3. Τα πιστοποιητικά μπορούν να χρησιμοποιηθούν για τα προϊόντα που πληρούν όλους τους όρους των κτηνιατρικών διατάξεων που ισχύουν αυτή τη στιγμή στην Κοινότητα."
2. Το παράρτημα του κανονισμού (ΕΚ) αριθ. 1115/2002 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει στις 19 Ιουλίου 2002.
Εφαρμόζεται από την 1η Ιουλίου 2002.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Ιουλίου 2002.

Labels: 3
17
5